လေးဘီးစက်ဘီး

ကနေဒါ မြို့ပြလမ်းတစ်ခု၌ ရပ်ထားသော လေးဘီးစက်ဘီးတစ်စီး လေးဘီးစက်ဘီး(quadracycle, quadricycle, quadcycle, pedal car or four-wheeled bicycle )သည် ဘီးလေးလုံးတပ်ထားသော လူအားဖြင့် မောင်းနှင်သောယာဉ်ကို ဆိုလိုသည်။ လေးဘီးစက်ဘီးများကို ၁၈၅၃-ခုနှစ်မှ စတင်အသုံးပြုလာကြပြီး၊ ခရီးသွားဧည့်သည်များအား ငှားရမ်းခြင်း၊ ခရီးသည်တင် အငှားယာဉ်အဖြစ်သုံးခြင်း၊ ကိုယ်ပိုင်အလည်အပတ်အတွက် ငှားရမ်းခြင်း၊ တောင်တက်နှင့် စက်ရုံအလုပ်ရုံသုံးယာဉ်အဖြစ်သုံးခြင်း စသည့် လုပ်ငန်းအမျိုးမျိုးတွင် အသုံးပြုကြသည်။ အခေါ်အဝေါ် လူအားဖြင့် မောင်းနှင်သော လေးဘီးစက်ဘီး ထုတ်လုပ်သူများအကြားတွင် ၎င်းယာဉ်များကို (အင်္ဂလိပ်ဘာသာအားဖြင့်) ခေါ်ဝေါ်ရာတွင် တသမတ်တည်း သဘောတူညီမှု မရှိကြပေ။ ကွာဒရာဆိုင်ကယ် (quadracycle)ကမူ အသုံးများဆုံး အခေါ်အဝေါ်ဖြစ်နေသည်။ ထုတ်လုပ်သူများ အသုံးပြုသော အခေါ်အဝေါ်အချို့မှာ- ကွာဒရာဆိုင်ကယ် (Quadracycle) - ထုတ်လုပ်သူ ၁၁-ဦး လေးဘီးစက်ဘီး (Four-wheel bicycle) - ထုတ်လုပ်သူ ၇-ဦး ကွာဒရီဆိုင်ကယ် (Quadricycle) - ထုတ်လုပ်သူ ၅-ဦး ကွ(ဒ်)ဆိုင်ကယ် (Quadcycle) - ထုတ်လုပ်သူ ၃-ဦး ခြေနင်းကား (Pedal car) - ထုတ်လုပ်သူ ၂-ဦး ကွ(ဒ်) (Quad) - ထုတ်လုပ်သူ ၂-ဦး ကိုးကား ကဏ္ဍ:စက်ဘီးများ